52. schôdza NR SR - 2.deň - B. popoludní
Dátum: 2026-05-27
Poslanec: Pročko, Jozef 
Druh vystúpenia: Vystúpenie v rozprave

Kolegovia, milé kolegyne, milí dôchodcovia z Rovinky, moje vystúpenie nebolo dojemné, bolo pravdivé. Moja mama, keby nemala mňa, tak živorí. A koľko je takýchto ľudí? Koľko je takých dôchodcov, ktorým tento štát vôbec nepomáha? Ja si vyprosujem od vás, pán Žiga, vyprosujem si, aby ste komentovali, čo bolo dojemné a čo nie. Vy sa môžete prihlásiť do rozpravy. Vy máte právo sa prihlásiť do rozpravy a toto odporné a nechutné, čo ste predviedli, to robíte. Aj pánovi Žigovi Trestný zákon pomohol. Pán Žiga už nie je obvinený, pán Žiga už je... Pán Pročko, venujte sa téme, lebo vás vykážem. Venujte sa téme, ktorú prerokúvame, lebo vás budem musieť vykázať, pretože porušujete rokovací poriadok. Chceme. To je chceme. To je neskutočné. Máme nový rokovací poriadok, ktorý nám hovorí o tom, že tu musíme vystupovať slušne. Dnes bol tu v pléne, ma odporne, nechutne urazil pán Huliak, nič nebolo. Teraz v rokovacom poriadku nie je napísané, že môže predsedajúci skákať a rozprávať veci. Nie je to tam napísané a robia to. Táto téma je neskutočná. Naozaj, presne ako hovoril môj kolega Julo Jakab. To, čo predviedli, to, čo urobili s Trestným poriadkom, je to, že naozaj nám tie dane, nám tie dane utekajú. Nie to, že poctiví ľudia tu drú a naozaj konsolidujú, ale Trestný poriadok zapríčinil to, že dane nie sú, dane nevyberajú. A potom sa vám vyhrážajú, že keď tu poviete svoj názor, tak vás vykážem zo sály, lebo mám rokovací poriadok. To je to, čo oni tam si vylepili na tie veľké billboardy. Rešpektujeme iný názor. Koho som urazil? Povedal som to, čo je pravda. Nič iné. Trestný poriadok zabezpečil, že mnoho smeráckych obvinených ľudí je teraz zahojených. A to je dôvod, prečo zamestnanci musia platiť štátu. Dostal som... Julo, prosím ťa, donesieš mi mobilný telefón alebo Lukáš, dones mi môj mobilný telefón. Dostal som správu od jedného podnikateľa aj preto som sa prihlásil, ktorý mi napísal, že: Jozef, prosím ťa, toto im tam prečítaj. Zamestnáva ľudí a povedal mi: Ja nepoznám väčšieho výpalníka, ako je tento štát. Nepoznám. Ďakujem veľmi pekne. Tento štát naozaj namiesto toho, aby pomáhal zamestnávateľom, tak ich vypaľuje. Ja zamestnávam ľudí, ale ja som nezažil ešte v živote pri 23 rokoch, že by takto niekto hádzal nám polená pod nohy a vypaľoval nás ako Róbert Fico a jeho smerohlasácka skupinka ľudí. Napísal mi: Jožo, na Slovensku patrí práca medzi najviac zaťažené veci. Môj zamestnanec vidí na zmluve 2000 €, ale moja firma za neho v skutočnosti zaplatí 2700 € a vieš, koľko ten človek dostane na účet? Ja mu dám na účet 1500 cca. Zvyšok zoberie štát cez sociálne odvody, zdravotné odvody a daň z príjmu. Čiže skôr, než človek zaplatí nájom, jedlo alebo hypotéku, stovky € už zmiznú v systéme. Zamestnanec je drahý pre firmu a zároveň má pocit, že aj tak zarába málo. Výsledok? Firmy menej zamestnávajú, ľudia odchádzajú do zahraničia alebo robia na živnosť a štát sa tvári, že to nie je problémom, že problémom sú nízke platy. Toto je neskutočné. A vy si dovolíte rozprávať o mne, čo je, čo je, čo je dojemné? Ja si to vyprosujem. Ja vás nekomentujem. Vy stále komentujete mňa. A pán Pročko, ukľudnite sa, lebo vám odoberiem slovo, pozorujem vás. Podľa § 32 ods. 1 odoberiem vám slovo. Tento rokovací poriadok nám zabezpečil to, že si musíme byť slušní, musíme poslúchať a takto nás terorizujú. A naozaj to je teror. To nič iné nie je. Nič iné nie je. Zamestnávam ľudí dlhé roky, dlhé roky. A namiesto toho, aby nám štát pomohol, lebo platíme dane, tak štát nám zvýšil odvody, zvýšil nám poplatky, zvýšil nám dane, zvýšil nám všetko. Viete, ako pomáha štát zamestnávateľom? Nijako, nijako, zdiera nás. A potom takí ako Žiga vám povedia, že... že, že neskutočné. Pán poslanec, aká bude ďalší vystupujúci v rozprave?